Σαιν Τομάς Μπασκέτ Λε Αβρ

Η Σαιν Τομάς Μπασκέτ Λε Αβρ είναι γαλλικός επαγγελματικός σύλλογος καλαθοσφαίρισης ο οποίος ανήκει στην ελίτ του Πρωταθλήματος Γαλλίας. Η ομάδα, με έδρα την Χάβρη αποτελεί τμήμα του αθλητικού συλλόγου Ουνιόν Σπορτίβ ντε Σαιν Τομάς ντ'Ακάν.

 Ιστορία 
Το1903 ιδρύθηκε η Ουνιόν Σπορτίβ ντε Σαιν Τομάς ντ'Ακάν, αθλητικός σύλλογος ενορίας της οποίας οι καταβολές ανέρχονται στο 1874. Υπαγόταν τότε στην Γυμναστική και Αθλητική Ομοσπονδία Ενοριών Γαλλίας (FGSPF). 21 χρόνια αργότερα ιδρύθηκε το τμήμα μπάσκετ το οποίο θα σημαδέψει την Γαλλική Ομοσπονδία Καλαθοσφαίρισης από την ίδρυσή της (το 1932) καθώς ήταν και η πρώτη ομάδα που εγγράφηκε στα μητρώα της. 

Θα χρειαστεί, ωστόσο, να φτάσουμε στο 1952 για να φτάσει ο σύλλογος στην ελίτ του γαλλικού μπάσκετ, την Division Excellence. Η δεκαετία του 1950 ήταν ιδιαιτέρως επιτυχής για την ομάδα από την Χάβρη η οποία κατάφερε να μονιμοποιηθεί στον χώρο του γαλλικού μπάσκετ, προτού διαλυθεί στα μέσα της δεκαετίας του 1960, επιστρέφοντας στις τοπικές κατηγορίες. 

Ξεκίνησε, τότε, μια αργή αλλά σταθερή επανάκαμψη της Σαιν Τομάς Μπασκέτ προς την πρώτη κατηγορία του γαλλικού πρωταθλήματος. Το 1974, η ομάδα επέστρεψε στη Nationale 4, από την οποία αποχώρησε το 1987 προς όφελος της Nationale 3. Η παρουσία της ομάδας στην N3 ήταν εξαιρετικά σύντομη, καθώς πήρε την άνοδο για την Nationale 2 από την αμέσως επόμενη, κιόλας, σεζόν. Στα μέσα της δεκαετίας του 1990, η Ligue Nationale de Basket τροποποίησε το καταστατικό της με την άφιξη του επαγγελματισμού, και η STB βρέθηκε, έτσι, στην Pro B στις αρχές της σεζόν 1993-94. Στη συνέχεια, ήρθε η επιστροφή στην ελίτ, στην Pro A το 2000 προτού αγωνιστεί στην Ευρώπη το 2004.

 Αποτελέσματα στα Κύπελλα Ευρώπης 

Στη διάρκεια της σεζόν 2003-2004, η Σαιν-Τομάς συμμετείχε στο κύπελλο FIBA Europe League όπου και τερμάτισε 6η στον όμιλό της έπειτα από μια αξιοπρεπή πορεία :
+ FIBA Europe League 2003-2004 Ομάδα Ν Η Ούνιξ Καζάν 111 Άζοβμας Μάριουπολ 75 Τουρκ Τέλεκομ ΣΚ Ανκάρα 66 Τελιντούς ΜΚ Οστάντ 66 Σιρόκι Ερτσέκτισακ 66 Σαιν Τομάς Μπασκέτ Λε Αβρ 48 ΜΚ Άλιτους Αλίτα 210
Στη διάρκεια της σεζόν 2007-2008, η Σαιν-Τομάς τερμάτισε 5η στο πρωτάθλημα Γαλλίας της Pro A στην κανονική σεζόν. Πέτυχε έτσι την πρόκρισή της για τις ευρωπαϊκές διοργανώσεις της επόμενης σεζόν.

Η ομάδα προκρίθηκε για την φάση των ομίλων νικώντας την Τελιντούς ΜΚ Οστάντ. Στη διάρκεια αυτής της φάσης των ομίλων, η ομάδα της Χάβρης ήρθε αντιμέτωπη με τρεις μεγάλες ευρωπαϊκές ομάδες και παρά τις καλές της εμφανίσεις (ειδικότερα απέναντι στην Μπεσίκτας Ιστανμπούλ), δεν κατάφερε να πάρει τη νίκη σε καμία από τις συνολικά έξι αναμετρήσεις της.
Ωστόσο, η συμμετοχή της σε αυτό το EuroChallenge της σεζόν 2008-2009 έδωσε τη δυνατότητα στην Σαιν-Τομάς να γνωρίσει το υψηλό επίπεδο των ευρωπαϊκών διοργανώσεων για πρώτη φορά στην ιστορία της. Η Σαιν-Τομάς υποδέχτηκε μεταξύ άλλων και την ΜΚ Κίμκι (Ρωσία, μέλλουσα φιναλίστ) η οποία διέθετε παίκτες παγκόσμιας κλάσης (Κάρλος Ντελφίνο, Ολυμπιονίκης με την Αργεντινή το 2004, Χόρχε Γκαρμπαχόσα, πρωταθλητής κόσμου το 2006 με την Ισπανία).

Ακολουθεί η τελική κατάταξη του Γ΄ Ομίλου :
+ Γ΄ Όμιλος του EuroChallenge 2008-2009 Ομάδα Ν  Η  Π.Υ. 	 Π.Κ. Διαφ. ΜΚ Κίμκι  5  1  459  400  59   Μπενετόν Τρεβίζο  4  2  478  443  35   Μπεσίκτας Κόλα Τούρκα  3  3  459  471  -12   Σαιν Τομάς Μπασκέτ Λε Αβρ  0  6  413  495  -82  
 Εξωτερικοί Σύνδεσμοι 
  Επίσημη Ιστοσελίδα
  Ανεπίσημη ιστοσελίδα της STB Le Havre Site στο Basketzone
  Eurobasket
  Ligue Nationale de Basket

Κατηγορία:Ιδρύσεις αθλητικών συλλόγων το 1924
Κατηγορία:Γαλλικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1924